தமிழ் வளர்ச்சித்துறை அமைச்சர் பாண்டியராஜன் பேசும்போது, “கனவு காணுங்கள் என்று சொல்கிறார்கள். அந்த கனவுகள் உங்கள் முதுகில் இலகுவாக அமரவேண்டும். டாக்டராக வேண்டும்… கலெக்டராக வேண்டும் என நிறையபேர் கனவு காண்கிறார்கள். ஆனால், நம்நாட்டில் இந்தியாவில் 330 பேர்தான் கலெக்டராக முடியும். எல்லோரும் தங்களாகவே ஒரு கனவை வளர்த்துக் கொண்டு அவை நிறைவேறாமல் போகும்போது வருத்தப்படுகிறார்கள். காலத்திற்கேற்ப படிப்புகள் மாறிக்கொண்டே இருக்கின்றன. புதிய பாடப்பிரிவுகள் உருவாகிக்கொண்டே இருக்கின்றன. அதற்கேற்ப உங்கள் கனவுகளை மாற அனுமதியுங்கள்” என்றார்.